OzLabs/hebrew-wiki-articles huggingface dataset:
מורקי

מורקי (באנגלית: Morkie) הוא סוג של כלב, אשר נוצר באמצעות עירוב בין כלב מגזע יורקשיר טרייר טהור לכלב מגזע מלטזי טהור, או בין שני כלבי מורקי. נהוג לשייך את הגזע לכלבים מסוג "כלבי מעצבים", כלומר הכלאה בין שני זני כלבים לכדי זן אחד. מקורו של כלב המורקי בארצות הברית של שנות ה-90, והוא פופולרי בעיקר בארצות הברית וקנדה בשני העשורים האחרונים. בשל היותו הכלאה בין שני גזעים, הוא אינו מוכר על ידי ארגון הכלבים האמריקאי.

== מראה ==
מכיוון שכלבי מורקי הם הכלאה בין שני גזעי כלבים, הם יכולים להידמות יותר לצד היורקשיר טרייר שלהם, או לצד המלטזי שלהם. ההבדלים העיקרים בין שני זנים אלה הם באורך הפרווה ובאוזניים - ליורקשיר טרייר אוזניים קפוצות, בעוד לכלבי מלטזי אוזניים נפולות. כמו כן, לכלבי יורקשיר טרייר פרווה קצרה יותר, בעוד לכלבי מלטזי פרווה ארוכה וחלקה יותר. לכלבי מורקי מספר צבעים אפשריים: שחור, חום, או זהוב לבן - או שילוב של כמה מהצבעים הללו. גובהם הממוצע של כלבי מורקי נע בין 15–28 ס״מ, ומשקלם הממוצע מגיע ל-3.6 ק״ג סה״כ.

== אופי ==
כלבי מורקי זקוקים לתשומת לב רבה, ונוטים להיות קשורים מאוד לבעלים שלהם, ואף לפתח בהם תלות, ולכן לא מומלץ להשאירם לבד למשך זמן רב, על מנת שלא יפתחו חרדת נטישה. כלבי מורקי נוטים להיות פעלתנים, ואוהבים לשחק עם בעליהם בתוך הבית ומחוצה לו. הם זקוקים לפעילות גופנית יומית. על אף מידותיהם הקטנות, כלבי מורקי הם עירניים מאוד ויתריעו אם אדם זר מתקרב באמצעות נביחה. הם נוטים להיות בעלי אומץ רב יחסית לגודלם. כלבי מורקי אוהבים בני אדם, ובדרך כלל אינם נושכים. עם זאת, כלב מסוג מורקי שלא נחשף לחיות אחרות בגיל מוקדם עלול להתנהג כלפיהן בתוקפנות.

== סכנות בריאותיות ==
בשל גודלם הקטן של כלבי מורקי, הם מועדים לתאונות בהיותם גורים. יש לנהוג בהם בזהירות רבה בשלב זה, ולהרחיקם מכלבים גדולים מהם. בהמשך חייהם עשויים כלבי מורקי לסבול מהתעטשות הפוכה, כשל כליות, קטרקט, הידרוצפלוס, וגלאוקומה.

== היפואלרגניות ==
כלבי מורקי הם כלבים מסוג היפואלרגני, בשל שני הגזעים המרכיבים אותם, אשר גם הם כאלה. משמעות הדבר היא כי כלבים אלה אינם יכולים לגרום לתגובות אלרגניות אצל אנשים הסובלים מאלרגיה. כלבים מסוג זה מכונים גם ״כלבי שיער״, בשל הידמות שיערם החיצוני לשיער אדם יותר מאשר לפרוות כלבים. יתרון נוסף של היותם היפואלרגניים הוא שכלבי מורקי אינם משירים שיער כלל.

== אילוף ==
כלבי מורקי נחשבים קלים לאילוף, בשל היותם כלבים חכמים וסקרנים. לכלבי מורקי נטייה טבעית לנסות לרצות את בעליהם, ולכן אילופם יהיה בדרך כלל פשוט. חלק סבוך יותר באילוף כלבים מסוג זה יהיה הרגלתם למתן צרכים מחוץ לבית, בשל צד המלטזי שלהם, שנוטה להיות גזע המתקשה באילוף מסוג זה.

== תחזוקה ==
כלבי מורקי דורשים תחזוקה תדירה, זאת בשל שיערם הארוך שצומח במהירות. יש לגזור את שיערם לפחות פעם אחת מדי חודש, והם זקוקים להברשה יסודית מדי בוקר וערב. כמו כן כלבי מורקי נוטים לפתח כתמי בכי מסביב לעיניהם, ויש לנקות את אזור העיניים שלהם באופן יומי.

== ראו גם ==
* יורקשיר טרייר
*כלב מלטזי

== קישורים חיצוניים ==

* [http://www.themorkieguide.com המדריך השלם לכלבי מורקי]
* [https://web.archive.org/web/20160927065645/http://morkiepedia.com/ אנציקלופדיית המורקי]

2016 04
קטגוריה:גזעי כלבים מעורבים
קיריאק אבדאניי

קיריאק אבדאניי (ברומנית: Chiriac Avădanei; 8 בינואר 1927–2014) היה מהנדס רומני, ראש צוות המתכננים של תעלת דנובה-הים השחור ותוכניות רבות נוספות.

אבדאניי נולד בטרגו טרוטוש (Târgu Trotuş), במחוז בקאו ולמד בית ספר תיכון בפנימיה, ביאשי, בעזרת מלגה שניתנה לתלמידים מצטיינים. לאחר סיום הלימודים, בגלל בצורת במולדובה, נשלח על ידי אביו לקנות תירס בחבל באנאט. היות שכבר היה בבאנאט, הלך ונבחן בחינות כניסה לפוליטכנית של טימישוארה ועבר בהצלחה. בסיום לימודיו עבד בהנהלה הכללית של המשרד לתכנון בניית מסילות הברזל וכעבור שנתיים עבר למכון לתכנון הובלות במכוניות, בשיט ובאוויר.

לאחר שצבר ניסיון רב בתכנונים מורכבים, הוזעק אבדאניי ביולי 1973 והוטל עליו לרכז את תכנון חידוש העבודות לכריית תעלת דנובה-הים השחור, הפרויקט הגדול ביותר אי פעם ברומניה. אבדאניי התחיל לעבוד עם קבוצה של 185 מהנדסים וטכנאים, שפעלה בשיתוף פעולה עם המוסדות האקדמיים והמחקריים השונים של רומניה. במהלך הזמן הקבוצה גדלה ל-225 מומחים ולאחר שהתחיל יישום הפרויקט, המתכננים היו מבלים שלושה ימים בשבוע בשטח, בפיקוח על העבודות. הפרויקט הצליח ולאחר סיום התעלה הראשית הצוות בראשות אבדאניי תכנן גם את התעלה הצפונית.

בשנים האחרונות, לפני מותו, עבד אבדאניי על התכנון מחדש של הפרויקט שנזנח, תעלת דנובה-בוקרשט.

== קישורים חיצוניים ==
* [https://web.archive.org/web/20160807034312/http://www.astr.ro/membri/avadanei-chiriac_227 Ing. Avadanei Chiriac] באתר של האקדמיה למדעים טכניים של רומניה 
* [http://adevarul.ro/locale/constanta/a-murit-inginerul-proiectat-canaluldunare-marea-neagra-1_540d9dec0d133766a8f5a2d8/index.html A murit inginerul Chiriac Avădanei, specialistul care a proiectat Canalul Dunăre-Marea Neagră] 
* [http://adevarul.ro/locale/constanta/chiriac-avadanei-inginerul-proiectat-magistrala-albastra-caznele-construirii-canalului-dunare-marea-neagra-1_5388ac340d133766a8256f1d/index.html Inginerul care a proiectat Magistrala Albastră şi caznele construirii Canalului Dunăre-Marea Neagră] 

קטגוריה:מהנדסים רומנים
עומר פדידה

עומר פדידה (נולד ב-17 ביולי 1990) הוא כדורגלן ישראלי המשחק בעמדת הקשר ההתקפי בכפר סבא 1928 מליגה ג'.

==קריירה==
פדידה החל את הקריירה שלו במחלקת הנוער של הפועל כפר סבא, וב-25 בינואר 2010 ערך את הופעת הבכורה שלו בקבוצה הבוגרת, כשנכנס כמחליף בתיקו 2-2 נגד הפועל בני לוד במסגרת הליגה הלאומית. בעונת 2010/2011 ערך 27 הופעות בליגה הלאומית, כאשר ב-19 מהן פתח בהרכב. בעונת 2012/2013 הבקיע תשעה שערים ב-33 משחקים, אך בסיום העונה ירדה הקבוצה לליגה א'.

בקיץ חתם בהפועל תל אביב. ב-21 באוקטובר 2013 ערך את הופעת הבכורה שלו במועדון ובליגת העל, כשנכנס כמחליף במשחק מול בית"ר ירושלים באצטדיון טדי. ב-29 במרץ 2014 כבש את שערו היחיד בעונת 2013/2014, בניצחון 4–0 על מכבי חיפה באצטדיון בלומפילד. בהפועל תל אביב התקשה פדידה למצוא את מקומו ובסך הכול ערך במדיה בעונה זו 14 הופעות, רובן כמחליף.

ב-14 בספטמבר 2014 הושאל בחזרה למועדון נעוריו הפועל כפר סבא, ובעונה זו כבש שלושה שערים וסייע לקבוצה לחזור לליגת העל. לקראת עונת 2015/2016 חתם על חוזה חדש בהפועל כפר סבא, ובעונה זו כבש שני שערים ב-27 הופעות בליגת העל. בעונת 2016/2017 ערך 25 הופעות ליגה ולא כבש, ובסופה ירד עם הקבוצה לליגה הלאומית. בעונת 2017/2018 כבש 12 שערים בליגה הלאומית, ובסופה חתם לשנתיים נוספות במועדון. בעונת 2018/2019 הבקיע 13 שערים, כולל שער הניצחון בדקה ה-98 במחזור האחרון נגד הפועל עפולה, שהבטיח את העפלתה של הקבוצה בחזרה לליגת העל.

ב-23 ביוני 2021 חתם בהפועל חדרה. ב-26 בינואר 2022 חתם בהפועל נוף הגליל.

ב-15 ביוני 2022 חתם במכבי פתח תקווה. ב-31 בינואר 2023 חזר לקבוצת נעוריו הפועל כפר סבא. ב-21 בספטמבר 2023 חתם במועדון אוהדים הפועל כפר סבא 1928 מליגה ג'.<ref></ref>

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כפר סבא: כדורגלנים
קטגוריה:כדורגלני הפועל כפר סבא
קטגוריה:כדורגלני הפועל תל אביב
קטגוריה:כדורגלני הפועל חדרה
קטגוריה:כדורגלני הפועל נוף הגליל
קטגוריה:כדורגלני מכבי פתח תקווה
קטגוריה:ישראלים שנולדו ב-1990
Edellom

Edellom היא להקת מטאל ישראלית המנגנת דום-דת' גותי ומגדירה את עצמה כלהקת דום מטאל גותי.

== היסטוריה ==
Edellom בהשקת הדמו Long Lost Suns, אפריל 2016. מימין לשמאל: דוד נרדיה, מריה "רייבן" בורדלוב, דוד אלון.
Edellom בהשקת הדמו Long Lost Suns, אפריל 2016.
הלהקה הוקמה ב-2009 על ידי דוד נרדיה ועד 2014 לא הותירה חותם ונגנים רבים הצטרפו ללהקה לתקופות קצרות ועזבו אותה. ב-2014 הצטרפה ללהקה מריה "רייבן" בורדלוב, בת זוגו של נרדיה, כזמרת ונגנית גיטרה באס, ובכך מיצבה את הלהקה כלהקת מטאל גותי עם שירה נשית. מאז הצטרפותה הלהקה העלתה הילוך והחלה בהפקת דמו ראשון. בשנת 2015 עזבו את הלהקה מספר חברים ובמקומם הצטרף ללהקה הגיטריסט דוד אלון שלאחר מכן הוחלף על ידי עומר כהן באוגוסט 2018. בשנת 2016 הוציאה הלהקה את הדמו וה-EP הראשון שלה: "Long Lost Suns".

ב-10 בנובמבר 2016 חיממה הלהקה את להקת הדום-דת' גותי השוודית Draconian בעת הופעתה בישראל.

ב-25 באוקטובר 2019 ייצא לאור אלבום האולפן המלא הראשון של הלהקה, Sirens.

== מוזיקה ==

הלהקה מנגנת דום-דת' גותי, היתוך של דום מטאל עם גרואלינג של דת' מטאל, בשילוב מטאל גותי ושירה נשית נקייה. הלהקה משתמשת בשיריה בשירת היפה והחיה המשלבת בין הגרואלינג של נרדיה לשירה הנשית של רייבן. בחלק מהשירים יש השפעה של בלאק מטאל שמתבטאת בצרחות וקצב מהיר יותר. חברי הלהקה מציינים את להקת הדום-דת' גותי Draconian כמקור השפעה עיקרי.

שם הלהקה גזור מהצירוף העברי "עד הלום", שבהגיה אנגלית (שגויה קמעה) נשמע כמו Edellom. סמליל הלהקה מעוצב כך שהוא סימטרי לסיבוב ב-180 מעלות.

== חברי הלהקה ==

* דוד נרדיה - גרואלינג, גיטרות (2009–היום) 
* מריה "רייבן" בורדלוב - שירה נשית (2014–היום), גיטרת באס (2014–2016) 
* עומר לוגן כהן - גיטרות (2018–היום)
* מתן קידר - גיטרת באס (2016–היום)

== דיסקוגרפיה ==

* Long Lost Suns - דמו/מיני-אלבום, 2016
* Sirens - אלבום אולפן, 2019

== קישורים חיצוניים ==

* [https://shoutermusic.wordpress.com/2014/04/16/edellom/ ריאיון עם הלהקה], אפריל 2014
* יותם "דפיילר" אבני, [http://www.metalist.co.il/AlbumReviewPrivate.asp?id=1852 ביקורת על האלבום Long Lost Suns], באתר מטאליסט הפקות, אפריל 2016
; וידאוקליפים
* 

קטגוריה:להקות מטאל גותי
קטגוריה:להקות דום מטאל
קטגוריה:להקות מטאל ישראליות
קטגוריה:להקות דת' מטאל ישראליות
S בפרסאוס

S בפרסאוס (S Persei) הוא כוכב על-ענק אדום הממוקם בסמוך לצביר הכוכבים הכפול בקבוצת הכוכבים פרסאוס, צפונית לצביר הכוכבי NGC 869.

הכוכב חבר ב-Perseus OB1.

S בפרסאוס בעל רדיוס של 1,230-780 רדיוסי שמש וטמפרטורה של 3,500 קלווין.

הכוכב בעל עוצמת הארה הגדולה פי 88,000 - 221,000 מעוצמת הארתה של השמש.

הכוכב בעל בהירות נראית ממוצעת של 9.23 ובהירות מוחלטת של 6.36-.

S בפרסאוס מוקף בעננים המכלים מולקולות מים.

הכוכב ממוקם זרוע פרסאוס של גלקסיית שביל החלב. ככל הנראה הכוכב הוא כוכב כפול.

==קישורים חיצוניים==

* 

קטגוריה:קבוצת הכוכבים פרסאוס
קטגוריה:על-ענקים מסוג M
עידן שמש

עידן שמש (נולד ב-6 באוגוסט 1990) הוא כדורגלן עבר ישראלי המשחק בעמדת החלוץ.

==קריירה==
שמש החל לשחק כדורגל במחלקת הנוער של הפועל ראשון לציון, וכשהיה בן 18 חתם במכבי תל אביב ושיחק עונה אחת בקבוצת הנוער של המועדון. בקיץ הושאל להפועל מרמורק מהליגה הלאומית, וב-4 בספטמבר 2009 ערך את הופעת הבכורה שלו במועדון, בתיקו 0–0 נגד מכבי באר שבע במסגרת גביע הטוטו. ב-5 בינואר 2010 הבקיע את שער הבכורה שלו בקריירה, בניצחון 2–1 על קבוצת נעוריו הפועל ראשון לציון במסגרת גביע המדינה, אך בליגה לא כבש ועד תום העונה ערך שמונה הופעות ושוחרר מהמועדון לאחר שהקבוצה ירדה לליגה א'. לאחר שאת עונת התחיל ללא קבוצה, בדצמבר חזר לסגל הפועל מרמורק, הפך לשחקן הרכב ועזר לקבוצתו להישאר בליגה א'. את עונת סיים כמלך שערי המועדון עם שבעה שערי ליגה.

בקיץ חתם בהפועל קטמון ירושלים, ובמדיה כבש 16 שערים בליגה א' והיה מלך שערי הקבוצה, שבתום העונה העפילה לליגה הלאומית. בעונת 2013/2014 כבש 11 שערים בליגה הלאומית. ב-7 ביולי 2014 חתם במכבי פתח תקווה מליגת העל. ב-10 בספטמבר 2014 כבש את שער הבכורה שלו במועדון, במשחק מול הפועל חיפה במסגרת גביע הטוטו. את שער הבכורה שלו בליגת העל כבש ב-10 בינואר 2015, בניצחון 3–0 על עירוני קריית שמונה, ואת עונת 2015/2016 סיים עם שלושה שערי ליגה ושני שערים בגביע המדינה. בעונת 2015/2016 כבש שני שערי ליגה.

ב-4 בספטמבר 2016 חתם שמש בבני סכנין. ב-24 בספטמבר כבש את שער הבכורה שלו במועדון, במשחק מול עירוני קריית שמונה, ובסך הכל בעונת 2016/2017 כבש שישה שערים בליגת העל. בעונת 2017/2018 כבש שלושה שערים.

ב-9 באוגוסט 2018 חתם שמש בסקציה נס ציונה, במדיה ערך 15 הופעות בליגה הלאומית וכבש ארבעה שערים. ב-24 בינואר 2019 חזר לליגת העל וחתם בהפועל חיפה. יומיים לאחר מכן ערך את הופעת הבכורה שלו בקבוצה, במשחק מול עירוני קריית שמונה, כאשר נכנס כמחליף בדקה ה-72 של המשחק וכעבור דקה כבש את שער הבכורה שלו במועדון. בסך הכל כבש שני שערים ב-10 הופעות במדי הפועל חיפה עד תום עונת 2018/2019.

ב-27 באוגוסט 2019 חתם שמש בהפועל רעננה. ב-26 באוקטובר 2019 כבש את שער הבכורה שלו במועדון, בהפסד 1–2 לעירוני קריית שמונה. במדי הקבוצה כבש שני שערים ב-19 הופעות ליגה.

ב-31 ביולי 2020 חתם שמש בהפועל ירושלים. ב-3 בפברואר 2022 שוחרר מהמועדון וחתם בהפועל אום אל-פחם. ב-6 ביוני חתם בהפועל פתח תקווה, לה סייע באותה העונה להעפיל לליגת העל לאחר שסיימה במקום השני בליגה. ב-14 ביולי 2023 חתם באיחוד בני שפרעם.

ב5 באוגוסט 2024 הודיע שמש על פרישה ממשחק פעיל ככדורגלן 

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:ראשון לציון: כדורגלנים
קטגוריה:כדורגלני הפועל מרמורק
קטגוריה:כדורגלני הפועל קטמון ירושלים
קטגוריה:כדורגלני מכבי פתח תקווה
קטגוריה:כדורגלני בני סכנין
קטגוריה:כדורגלני סקציה נס ציונה
קטגוריה:כדורגלני הפועל חיפה
קטגוריה:כדורגלני הפועל רעננה
קטגוריה:כדורגלני הפועל ירושלים
קטגוריה:כדורגלני הפועל אום אל-פחם
קטגוריה:כדורגלני הפועל פתח תקווה
קטגוריה:כדורגלני איחוד בני שפרעם
קטגוריה:ישראלים שנולדו ב-1990
תלת-גלשן

תלת־גלשן הוא כלי רכב תלת־גלגלי אישי וקטן. הרכב מתאים את עצמו לצורכי הרוכב, בכך שניתן לשנות את גודלו, את משקלו ואפילו את צורת ההנעה שלו. לתלת־גלשן מנגנון מתלים ייחודי המתאים עצמו למשקל הרוכב ולתנאי הדרך, והמבנה הגאומטרי שלו הרשום כפטנט מאפשר פניות ברדיוסים קטנים ביותר, עליה וירידת מדרכות ומעבר מכשולים שונים שכלי רכב אחרים כמו אופניים, סקייטבורד וקורקינט יתקשו לעבור.

התלת־גלשן הקל ביותר שוקל 15 ק"ג ונוסע במהירות של עד 30 קמ"ש ועל כן יהיה נוח ביותר להתנייד איתו באזור עירוני, אך בזכות מנגנון המתלים הייחודי שלו, ניתן יהיה לגלוש בו גם בשטח הכולל שבילי חול, חצץ ודשא. כמו כן, הוא מתקפל בקלות ולכן אפשר להעלות אותו על אוטובוס, מעלית צפופה או כלי רכב (מיניבוס/מונית).

התלת־גלשן הכבד ביותר ישקול בערך 30 ק"ג ויהיה ממונע על ידי מנוע חשמלי או בנזין ועל כן יתמחה בנסיעת שטח מאתגר כגון דיונות חול, מכשולי דרך ועוד.
בין התלת־גלשן העירוני לתלת־גלשן השטח המצוינים, קיימים דגמים שונים בגדלים שונים ועם מנועים שונים.

על מנת לרכוב על תלת־גלשן אין צורך בניסיון קודם בתחום הגלישה אך לרכיבה מיומנת נדרשים למידה ואימון. את התלת־גלשן פיתח מהנדס המכונות אייל אלוני והוא נמצא בפיתוח מתמיד עד היום ומיוצר בישראל ובסין.

ב-2014 השתתף הפרויקט בתוכנית "המיזם" של הזכיינית רשת וזכה בפרס הראשון.

==קישורים חיצוניים==

* [http://www.tltboard.com TLT board] 

==הערות שוליים==

קטגוריה:כלי רכב
RS בפרסאוס

RS בפרסאוס (RS Persei) הוא כוכב על-ענק אדום משתנה סדיר למחצה הממוקם בצביר הכוכבים הכפול בקבוצת הכוכבים פרסאוס וחבר בצביר הפתוח NGC 884.

הכוכב בעל מסה של 12–15 מסות שמש ורדיוס של 740–800 רדיוסי שמש.

RS בפרסאוס בעל טמפרטורה של 3,470 קלווין ועוצמת הארה הגדולה פי 70,000 - 87,000 מעוצמת ההארה של השמש.

הכוכב בעל בהירות נראית משתנה בין דרגות בהירות 10-7.82 באופן סדיר למחצה עם זמן מחזור של 245 ימים.

==קישורים חיצוניים==
* 

קטגוריה:קבוצת הכוכבים פרסאוס
קטגוריה:על-ענקים מסוג M
קטגוריה:משתנים סדירים למחצה
דורוקולי

דורוקולי או קוף הלילה (שם מדעי: Aotus) הוא סוג של קופים רחבי אף, היחיד בתת-משפחת קופי לילה (Aotinae) שבמשפחת הצבוסיים. יש המשייכים סוג זה למשפחה נפרדת. 

בני קבוצה זו החיים באמריקה הדרומית ואמריקה המרכזית ושייכים לתת-סדרת קופים רחבי אף, הם הקופים היחידים הפעילים בלילה, אז הם יוצאים מחוריהם שבין עצי היער. כמו רוב הקופים הם אוכלי כל הניזונים מהחי ומהצומח.

קופי הלילה מקיימים קשרים מונוגמיים.

==מינים==
*Aotus lemurinus
*Aotus zonalis
*Aotus griseimembra
*Aotus jorgehernandezi
*Aotus brumbacki
*Aotus trivirgatus
*Aotus vociferans
*דורוקולי אזרה (Aotus azarae)
*Aotus miconax
*Aotus nancymaae
*Aotus nigriceps

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
קטגוריה:צבוסיים
T בקפאוס

T בקפאוס (T Cephei) הוא כוכב ענק אדום משתנה מסוג מירה הנמצא במרחק ש לכ-620 שנות אור בקבוצת הכוכבים קפאוס.
בהירותו הנראית של T בקפאוס משתנה בין דרגות בהירות 5.2 ו-11.3 במחזוריות של 388 ימים וטמפרטורת פניו נמוכה ומוערכת בכ-2,400 קלווין.

==קישורים חיצוניים==
* 

קטגוריה:ענקים מסוג M
קטגוריה:משתני מירה
קטגוריה:קבוצת הכוכבים קפאוס
V382 בשדרית

V382 בשדרית (V382 Carinae, נקרא גם x בשדרית) הוא היפר-ענק צהוב אשר ממוקם בקבוצת הכוכבים שדרית במרחק של 8,900 שנות אור (2,700 פארסק) מכדור הארץ. ל-V382 בשדרית סיווג ספקטרלי של G0-4-Ia ובהירות נראית מדרגה 3.93+, אך הוא גם כוכב משתנה לא סדיר איטי. זהו הכוכב ההיפר-ענק צהוב הבהיר ביותר בשמיים וניתן לראייה בקלות ללא ציוד עזר.

טמפרטורת הכוכב היא 5,200 קלווין, מסתו כ-20 מסות שמש, רדיוסו כ-700 רדיוסי שמש ועוצמת הארתו גדולה פי 316,000 מזו של השמש.

==קישורים חיצוניים==

* 

קטגוריה:קבוצת הכוכבים שדרית
קטגוריה:משתנים לא סדירים איטיים
קטגוריה:היפר-ענקים
119 בשור

119 בשור (119 Tauri וגם CE Tauri) הוא כוכב על-ענק אדום משתנה סדיר למחצה הממוקם בקבוצת הכוכבים שור.

עם רדיוס של 600 רדיוסי שמש, הכוכב הוא אחד מהכוכבים הגדולים הידועים לאנושות.

119 בשור בעל סיווג ספקטרלי של M2Iab-Ib ובהירות נראית של 4.32+. 

הוא ממוקם במרחק של 1,800 שנות אור (550 פארסק) מכדור הארץ.

בהירותו של הכוכב נעה בין 4.23 ל 4.54 במשך 165 יממות.

הכוכב בעל מסה של 8 מסות שמש. טמפרטורת הכוכב היא 3,400 קלווין ועוצמת הארתו של הכוכב גדולה פי 43,000 מזו של השמש.

הבהירות המוחלטת של הכוכב היא 5.20-.

==קישורים חיצוניים==

* 

קטגוריה:קבוצת הכוכבים שור
קטגוריה:על-ענקים מסוג M
קטגוריה:משתנים סדירים למחצה
התבוננות (קובץ סיפורים)

דמות מתבוננת בחלון, רישום של קפקא
התבוננות או הרהורים (בגרמנית: Betrachtung) הוא קובץ בן שמונה-עשר סיפורים והגיגים קצרצרים מאת פרנץ קפקא, שנכתבו בין השנים 1904–1912. אוסף הסיפורים הודפס לראשונה בשנת 1912 והיה ספרו הראשון של קפקא שראה אור.

== הסיפורים ==

# "ילדים בדרך הראשית" (בגרמנית: )
# "חשיפת פרצופו של נוכל" ()
# "יציאה פתאומית" ()
# "החלטות" ()
# "טיול להרים" ()
# "מסכנותו של הרווק" ()
# "הסוחר" ()
# "הסתכלות דרך החלון בפיזור-דעת" ()
# "הדרך הביתה" ()
# "העוברים בריצה" ()
# "הנוסע" ()
# "בגדים" ()
# "הדחייה" ()
# "חומר-מחשבה לפרשים-חובבים" ()
# "החלון הפונה אל הרחוב" ()
# "משאלה להיות אינדיאני" ()
# "העצים" ()
# "אומללות" ()

==קישורים חיצוניים==

* [https://de.wikisource.org/wiki/Betrachtung_(Sammelband) Betrachtung] הטקסט המלא באתר ויקיטקסט 

קטגוריה:ספרות צ'כית
קטגוריה:ספרות גרמנית
קטגוריה:אוספי סיפורים קצרים
קטגוריה:סיפורי פרנץ קפקא
שקיעה (קובץ סיפורים)

שקיעה (באנגלית: Nightfall and Other Stories) הוא קובץ של שישה מתוך עשרים סיפורי מדע בדיוני קצרים מאת הסופר אייזק אסימוב שיצא לאור בשנת 1969. שאר הסיפורים בקובץ תורגמו בקובץ אין איש פה, פרט.... בתחילת כל סיפור הוסיף אסימוב הקדמה קצרה המסבירה היבט היסטורי של הסיפור ו/או איך הוא נכתב. הקריטוריונים העיקריים לפיהם נבחרו הסיפורים לקובץ הם איכות וחוסר הופעה בקבצים מוקדמים יותר בעריכת אסימוב. הסיפורים תורגמו על ידי אדם שרתיאל ויצאו לאור בעברית על ידי הוצאת מסדה בשנת 1980. 

== תוכן עניינים ==
* שקיעה
* כתמים ירוקים
* מארחת
* הגדל שם אדם...?
* מפלט-ק
* למען מטרה טובה...

==קישורים חיצוניים==
* 

קטגוריה:אוספי סיפורים קצרים של אייזיק אסימוב
קטגוריה:ספרי הוצאת מסדה
קטגוריה:ספרי מדע בדיוני
נמל התעופה הבין-לאומי בחריין

נמל התעופה הבין-לאומי בחריין (קוד יאט"א: BAH, קוד ICAO: OBBI; בערבית: مطار البحرين الدولي) הוא נמל התעופה הבינלאומי של בחריין הממוקם באי מוחארק, כ-7 קילומטרים צפונית לבירה מנאמה. נמל התעופה משמש בסיס ראשי לחברת גאלף אייר, חברת התעופה הלאומית של בחריין.

== היסטוריה ==
אזור ההמתנה לטיסה
חנות הספרים ב[[דיוטי פרי|ימין|]]
דיילות [[גאלף אייר, החברה הלאומית של בחריין|ימין|]]

=== השנים המוקדמות ===
הטיסה המסחרית הראשונה הגיעה לבחריין הגיעה בשנת 1932 כעצירה בדרך מלונדון לניו דלהי המטוס שעצר שם נשא את השם "חניבעל" ונסעו בו 24 נוסעים. הנוסעים היו זקוקים לנקודת עצירה מכיוון שהטיסה ארכה כמה ימים (המטוס התקדם במהירות של כ-100 קמ"ש). בזכות עצירה זו, בחריין הפכה למדינה הראשונה במפרץ הפרסי שמטוס הגיע אליה.
במהלך מלחמת העולם השנייה שימש המקום את חיל האוויר האמריקאי כתחנת ביניים בין קראצ'י לקהיר.
משנת 1943 עד עצמאותה של בחריין בשנת 1971 שמר חיל האוויר המלכותי הבריטי על המקום כמתחם צבאי סגור, רוב המתקנים שהוחזקו על ידי הבריטים נקנו על ידי גאלף אייר בעוד חלק קטן מנמל התעופה ממשיך להיות מוחזק בידי האמריקאים והבריטים.

=== השנים האחרונות ===
בשנים האחרונות, מאחר שהבחריינים קנו מטוסים חדשים, שדה התעופה צמח ונבנו טרמינלים חדשים, חודשו ונוספו קווים חדשים לשדה התעופה ובהדרגה הוא נהפך משדה התעופה הקטן של 1932 לשדה תעופה גדול ומודרני. נמל התעופה מינכן פרנץ יוזף שטראוס מימן טרמינל VIP חדש ממנו יצאו טיסות לגרמניה.

ב-2016 עברו בנמל כ-8.7 מיליון נוסעים עליה של כ-2% משנה לפני.

==טיסות לישראל וממנה==
גאלף אייר מפעילה שתי טיסות שבועיות מתל אביב לנמל התעופה.

==קישורים חיצוניים==

* 

== הערות שוליים ==

קטגוריה:בחריין: תעופה
קטגוריה:חצי האי ערב: שדות תעופה
לאסה שונה

לאסה שונה (בדנית: Lasse Schöne, נולד ב-27 במאי 1986 בגלוסטרופ שבדנמרק) הוא כדורגלן דני המשחק בעמדת הקשר בקבוצת ניימכן.

==קריירה==
===קריירת מועדונים===
בשנת 2002 עבר שונה לקבוצת הנוער של הירנביין. הוא היה חלק מהקבוצה במשך ארבע שנים עד לשנת 2006, אך לא זכה לדקות משחק בליגה, ועבר לדה חראפסחאפ מליגת המשנה ההולנדית. בעונה הראשונה שלו בקבוצה, היה שותף להעפלתה של הקבוצה לליגה ההולנדית הראשונה.

בקיץ 2008 חתם שונה בניימכן. הוא כבש את שער הניצחון במשחק החוץ בדצמבר 2008 מול ספרטק מוסקבה במסגרת שלב הבתים של גביע אופ"א, שער אשר שלח את הקבוצה לשלב 32 האחרונות של הטורניר. המועדון והאוהדים בחרו בו לשחקן העונה, תואר שזכה גם בקבוצתו הקודמת, דה חראפסחאפ.

באפריל 2012, חתם שונה באייאקס, והצטרף למספר שחקנים דנים ששיחקו בעבר עבור אייאקס, כולל את מיכאל לאודרופ, איש שהיה מודל לחיקוי עבורו לאורך הקריירה. המועדון והאוהדים בחרו בו לשחקן העונה לשנת 2014. במרץ 2015 האריך שונה את חוזהו בקבוצה עד קיץ 2017. שונה פתח בהרכב קבוצתו לגמר הליגה האירופית 2017, בו פגשה אייאקס את מנצ'סטר יונייטד, והפסידה 2-0.

ב-9 באוגוסט 2019 לאחר שבע שנים באייאקס, חתם שונה בגנואה לשנתיים.

ב-11 בפברואר 2021, שונה חתם עד לסיום העונה בהירנפיין מליגת העל ההולנדית.

===נבחרת דנמרק===
שונה התחיל את הקריירה הבינלאומית שלו בנבחרת הצעירה של דנמרק עד גיל 16, וכבש את שערו הראשון במשחק הבכורה שלו באוגוסט 2001. הוא שיחק עשרה משחקים וכבש שער אחד עבור הנבחרות עד גיל 17 ו-18. אחרי המעבר שלו לדה חראפסחאפ, ערך שונה את הבכורה שלו בנבחרת הצעירה עד גיל 21 במרץ 2007. הוא שיחק תשעה משחקים וכבש שער אחד.

באוגוסט 2009 ערך שונה את הופעת הבכורה שלו בנבחרת דנמרק הבוגרת במשחק ידידות נגד נבחרת צ'ילה אשר נערך באצטדיון ברונדבי. שונה כבש השער הראשון שלו לאחר פחות מדקה מאז כניסתו למגרש במחצית השנייה, שער אשר איזן זמנית את תוצאת המשחק, שהסתיים בניצחונה של נבחרת צ'ילה בתוצאה 2-1.

==קישורים חיצוניים==

* [http://www.dbu.dk/landshold/landsholdsdatabasen/LBasePlayerInfo.aspx?playerid=4905 נתונים במדי הנבחרת] באתר התאחדות הכדורגל הדנית

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני דה חראפסחאפ
קטגוריה:כדורגלני ניימכן
קטגוריה:כדורגלני אייאקס
קטגוריה:כדורגלני גנואה
קטגוריה:כדורגלני הירנפיין
קטגוריה:כדורגלני נבחרת דנמרק
קטגוריה:כדורגלני יורו 2012
קטגוריה:כדורגלני מונדיאל 2018
קטגוריה:ספורטאים דנים באיטליה
קטגוריה:דנים שנולדו ב-1986
הפיגוע בקו 14א (2003)

טבלת הנצחה לנרצחי הפיגוע בקו 14א בשנת 2003
הפיגוע בקו 14א היה פיגוע התאבדות שאירע ב-11 ביוני 2003 באוטובוס אגד קו 14א בירושלים. בפיגוע נרצחו 17 בני אדם, ונפצעו יותר ממאה. חמאס נטל על עצמו אחריות לפיגוע.

==הפיגוע==
ב-11 ביוני 2003, בשעה 17:30, עלה מחבל מתאבד מחופש לחרדי לאוטובוס אגד קו 14א בתחנה בשוק מחנה יהודה ברחוב יפו. כשהאוטובוס עבר בכיכר הדוידקה, פוצץ המחבל מטען חבלה שהכיל כמות גדולה של רסס על מנת למקסם את הפגיעה. 17 בני אדם נהרגו בפיגוע ויותר ממאה נפצעו. כמה עשרות מהם היו עוברי אורח.

חמאס נטל אחריות לפיגוע. השייח אחמד יאסין אמר לסוכנות רויטרס שהפיגוע התבצע כנקמה על ניסיון להתנקש בבכיר החמאס עבד אל-עזיז א-רנתיסי. מקורות פלסטינים מסרו שהמחבל הוא עבד אל מועטי שבאנה, איש חמאס מתל רומיידה שבחברון. תביעות הוגשו נגד הבנק הערבי, בנק נטווסט ובנק קרדי ליונה בכך שסייעו כספית לחמאס.

זמן קצר לאחר הפיגוע הפציצו מסוקים ישראלים רכב נוסע במזרח עזה בו היו 2 בכירים בזרוע הצבאית של חמאס. כל ששת הנוסעים שהיו ברכב נהרגו.

==בעקבות הפיגוע==
דוברו של ראש ממשלת ישראל אריאל שרון אמר שהפיגוע מראה שהפלסטינים לא נקטו בסנקציות נגד החמושים. יושב ראש הרשות הפלסטינית יאסר ערפאת גינה את הפיגוע וקרא לערבים ולישראלים להפסיק את האלימות. נשיא ארצות הברית ג'ורג' בוש גינה את הפיגוע וקרא לכל העמים לנתק סיוע כספי לטרוריסטים ו"לבודד אלה ששונאים עד כדי כך שהם מוכנים להרוג".

חלק ממשפחות ההרוגים האשימו את הממשלה והמדיניות שלה. הדס בן אליהו כתבה לשר הביטחון שאול מופז:

==הנצחה==
ברחוב יפו 95 נקבעה טבלת הנצחה ל-17 נרצחי הפיגוע .

== בתרבות הפופולרית ==
בשירו [http://www.tomwaits.com/songs/#/songs/song/271/Road_To_Peace/ Road To Peace] מהאלבום Orphans: Brawlers, Bawlers & Bastards מתאר טום וייטס את מאורעות הפיגוע ותוצאותיו.

==ראו גם==
*פיגועי התאבדות בישראל

==קישורים חיצוניים==
*

==הערות שוליים==

14א, קו בירושלים
14 2003
14א, קו בירושלים
קטגוריה:ירושלים: פיגועי מטען חבלה
14א, קו בירושלים
14א, קו בירושלים
הפיגוע בתחנה המרכזית של חדרה

הפיגוע בתחנה המרכזית של חדרה היה פיגוע התאבדות ב-13 באפריל 1994 באוטובוס אגד בתחנה מרכזית חדרה שבו נרצחו חמישה אזרחים ו-30 נפצעו. חמאס נטל אחריות לפיגוע.

==הפיגוע==
בבוקר ה-13 באפריל 1994, יום הזיכרון לחללי מערכות ישראל, עלה מחבל מתאבד בתחנה מרכזית חדרה לאוטובוס אגד היוצא לתל אביב בשעה 9:30. בשעה 9:40, כשהאוטובוס יצא מהתחנה, הניח המחבל את התיק הנושא את הפצצה על ריצפת האוטובוס ופוצץ אותו. חמישה בני אדם נהרגו בפיגוע ו-30 נפצעו. כשהגיעו כוחות ההצלה למקום, התפוצץ מטען צינור, מבלי לפגוע באנשים נוספים.

חמאס נטל אחריות לפיגוע. "המהנדס", יחיא עיאש, בנה פצצה העשויה 2 קילוגרם טריאצטון, ושלח את עמאר סאלח דיאב עמראנה, בן 21 יליד יעבד, לבצע את הפיגוע. עמראנה נהרג גם הוא בפיצוץ המטען.

הפיגוע אירע שבוע בדיוק לאחר פיגוע מכונית התופת בעפולה.

==ראו גם==
*פיגועי התאבדות בישראל

קטגוריה:פיגועים באוטובוסי אגד
קטגוריה:ישראל: פיגועי התאבדות
קטגוריה:חדרה: פיגועים
קטגוריה:פיגועי טרור בישראל ב-1994
קטגוריה:חמאס: פיגועים
סמי אליקים

סמי אליקים (נולד ב-30 במרץ 1987) הוא כדורגלן עבר ישראלי ששיחק בעמדת המגן השמאלי.

==קריירה==
אליקים התחיל את הקריירה שלו במחלקת הנוער של הפועל כפר סבא. ב-19 במאי 2007 ערך את הופעת הבכורה שלו בקבוצה הבוגרת של המועדון, כשנכנס כמחליף בפתיחת המחצית השנייה בתיקו 0-0 נגד מכבי פתח תקווה בליגת העל. בינואר הושאל לבית"ר שמשון תל אביב מהליגה הארצית, ובתום העונה היה שותף להישג השיא של הקבוצה, עת העפילה לחצי גמר גביע המדינה. אליקים שיחק במדי בית"ר שמשון גם בעונה שלאחר מכן, וב-17 באפריל 2009 הבקיע את שער הבכורה שלו בקריירה, בניצחון 1–6 נגד הפועל בני-ג'דידה. בסיום העונה העפיל עם הקבוצה לליגה הלאומית, ובעונה שלאחר מכן חזר להפועל כפר סבא, בה הפך לשחקן הרכב וסיים את העונה עם 32 הופעות בליגה הלאומית.

ב-31 במאי 2011 חתם אליקים בהפועל ניר רמת השרון, העולה החדשה לליגת העל. אליקים לא מצא את מקומו בקבוצה ובינואר חזר להפועל כפר סבא. בקיץ חתם בקוקאלי בירליק ספור מהליגה השנייה בטורקיה, ובאמצע העונה חזר לישראל וחתם בהפועל רעננה, במדיה מיעט לשחק ועמה עלה בסיום העונה לליגת העל. בקיץ חזר לקדנציה רביעית בהפועל כפר סבא, לאחר שהקבוצה ירדה לליגה א'. אליקים היה שותף למסע העלייה של המועדון אשר חזר תוך שנתיים לליגת העל, והיה מהשחקנים הבודדים שהיו שותפים לעליות ונשארו במועדון גם לאחר שעלה לליגת העל.

ב-17 במאי 2017 הודיע על פרישה מכדורגל.

==קישורים חיצוניים==

==הערות שוליים==

קטגוריה:מגני כדורגל ישראלים
קטגוריה:כדורגלני הפועל כפר סבא
קטגוריה:כדורגלני בית"ר שמשון תל אביב
קטגוריה:כדורגלני הפועל רמת השרון
קטגוריה:כדורגלני הפועל רעננה
קטגוריה:כדורגלנים ישראלים בטורקיה
קטגוריה:רעננה: כדורגלנים
קטגוריה:ישראלים שנולדו ב-1987
יעקב שוורץ

יעקב שוורץ (נולד ב-12 באוגוסט 1964) הוא כדורגלן עבר ישראלי ששיחק בעמדת הקשר ומזוהה בעיקר עם קבוצת בית"ר ירושלים.

==קריירה==
שוורץ התגורר בילדותו בשכונת שמואל הנביא בירושלים. הוא גדל במחלקת הנוער של בית"ר ירושלים, אך שירותו הצבאי עיכב את עלייתו לקבוצת הבוגרים של המועדון, לאחר שהפסיק להתאמן במשך מספר חודשים ולא היה בכושר משחק. שוורץ הרשים במשחקי אימון את מנהל הקבוצה, אברהם לוי, שמצידו חידש מיד את כרטיס השחקן של שוורץ, אשר לא היה בתוקף. לאחר מספר שבועות נכנס בעונת 1982/1983 ישירות להרכב הפותח של הקבוצה.

שוורץ היה שותף לגביעי המדינה של בית"ר בעונות 1984/1985, 1985/1986 ולאליפות ההיסטורית של המועדון בעונת 1986/1987. לאחר מכן הפך לאחד משחקני המפתח של הקבוצה והיה הבורג המרכזי בזכייה בגביע המדינה של 1988/1989, כאשר במשחק הגמר כבש פנדל במהלך בעיטות ההכרעה לאחר 120 דקות.

בשתי העונות שלאחר מכן סבל שוורץ מפציעות מרובות, ולכן לא הרבה לשחק. במקביל לכך הקבוצה ירדה לליגת המשנה בסיום עונת 1990/1991. שוורץ היה גורם משמעותי בעלייתה של בית"ר ירושלים בחזרה לליגה הראשונה בסוף עונת 1991/1992, ובעונה שלאחר מכן זכתה הקבוצה באליפות, כאשר שוורץ תרם רבות לקבוצה במשחק ההתקפה, לצידם של אלי אוחנה ורונן חרזי, בסך הכל שיחק שוורץ 12 עונות בבית"ר ירושלים, ורשם לזכותו 279 הופעות ו-35 שערים.

לקראת סוף עונת האליפות זומן שוורץ לראשונה לנבחרת ישראל, וב-27 באפריל 1993 ערך את הופעת הבכורה שלו, במשחק ידידות נגד . בסך הכל ערך שמונה הופעות במדי הנבחרת, מתוכן חמש במסגרת מוקדמות מונדיאל 1994, כולל בניצחון על , וב-20 באפריל 1994 ערך את הופעתו האחרונה בנבחרת, במשחק ידידות נגד .

בעונת 1994/1995 הוחתם שוורץ בהפועל תל אביב על ידי המנג'ר משה סיני, כמחליפו של חיים רביבו שעבר למכבי חיפה, ובמדי הקבוצה ערך 30 הופעות בליגה וכבש שני שערים. בעונה שלאחר מכן, לאחר שני מחזורים בלבד עבר להפועל באר שבע, ולאחר מכן עבר לשחק במכבי יפו מליגת המשנה. בעונת 1996/1997 הצטרף שוורץ להפועל לוד וסייע לה להעפיל בחזרה לליגה הלאומית. הקשר שיחק בלוד עונה נוספת, לפני שעבר בעונת 1998/1999 למכבי נתניה לה סייע להעפיל בחזרה לליגה הבכירה, ובתום העונה פרש ממשחק פעיל בגיל 35.

שוורץ כיהן בתפקיד עוזר מאמן בבית"ר ירושלים בשתי קדנציות שונות, לצידם של המאמנים אלי גוטמן וניסים בכר. בנוסף שימש מאמן ראשי בקבוצת הפועל לוד.

==חיים אישיים==
לאחר הפרישה ממשחק ובעקבות נישואיו, עבר שוורץ לגור בבני ברק והתקרב לדת. לשוורץ ארבעה ילדים. עובד כנהג אוטובוס בחברת "דן".

== תארים ==
;בית"ר ירושלים
* אליפות (2): 1986/1987, 1992/1993
* גביע מדינה (3): 1984/1985, 1985/1986, 1988/1989
* אלוף האלופים (1): 1985/1986
* גביע ליליאן (1): 1984/1985

== קישורים חיצוניים ==

* [https://www.football.org.il/national-team-list-games-by-player/?player_id=80530&national_team_id=3 עמוד השחקן של יעקב שוורץ] באתר ההתאחדות לכדורגל בישראל

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ירושלים: כדורגלנים
קטגוריה:כדורגלני בית"ר ירושלים
קטגוריה:כדורגלני הפועל תל אביב
קטגוריה:כדורגלני הפועל באר שבע
קטגוריה:כדורגלני מכבי יפו
קטגוריה:כדורגלני הפועל לוד
קטגוריה:כדורגלני מכבי נתניה
קטגוריה:כדורגלני נבחרת ישראל
קטגוריה:ישראלים שנולדו ב-1964
שובך היונים (גבעת ברנר)

250px
250px
שובך היונים בגבעת ברנר הוא שובך יונים בתחומי קיבוץ גבעת ברנר ששימש לגידול יוני דואר בתקופת מלחמת העצמאות ששימשו את הכוחות הלוחמים. בהמשך שימש את יחידת היונאים בחיל הקשר והתקשוב עד שננטש. השובך האחרון מסוגו בארץ. הוכר כאתר מורשת מטעם המועצה לשימור אתרי מורשת בישראל.

== ההיסטוריה של האתר ==
בתקופת שקדמה למלחמת העצמאות הייתה העברת דואר באמצעות יונים אחת מאמצעי התקשורת בה השתמש ארגון ההגנה. לשם כך הוקמו שובכי יונים במספר אתרים בארץ וביניהם אחד בגבעת ברנר (אחרים היו בקיבוץ דורות, בצריפין ובמושב מרחביה). השובך הוקם על ידי חבר הקיבוץ שמעון הנדלר (שמונה לאחר תום מלחמת העצמאות למפקד יחידת היונאים בצה"ל) כשאהרון לנדסמן (גם הוא בן הקיבוץ), טיפל ביונים.

מבנה השובך עשוי מבלוקים ובטון ויש בו גומחות רבות למגורי היונים. כמו כן הוקם חדר ליונים חולות. בשובך גודלו היונים מהיותן גוזלים ולאחר שגדלו נמסרו ליחידות הלוחמות שבשעת הצורך חיברו הודעות לרגליהן ושילחו אותן לחופשי על מנת שיחזרו לשובך בו גדלו.

לאחר קום המדינה הועבר השובך לאחריות יחידת הקשר של צה"ל שהמשיכה את פעילותו עד 1954 אז נכנסו לשימוש מכשירי קשר מתקדמים והשובך ננטש ועמד מוזנח 60 שנה. ב-2008 הוכרז המקום כאתר מורשת מטעם המועצה לשימור אתרי מורשת בישראל. במהלך 2015 החל שיפוץ האתר, בנובמבר 2015 אוכלס המקום ביונים וב 4 באפריל 2016 נחנך רשמית בנוכחות ח"כ איתן ברושי, נציגי המועצה האזורית, נציגי חיל הקשר, עמרי שלמון (מנכ"ל המועצה לשימור אתרי מורשת בישראל) והסופר מאיר שלו.

== ראו גם ==
* יוני דואר בשירות ההגנה וצה"ל

== קישורים חיצוניים ==

* 
* [https://web.archive.org/web/20160509061054/http://www.mapah.co.il/04/10/2012/הבונקרים-שובך-היונים-ומוזיאון-האוצרו/ הבונקרים, מוזיאון אוצרות ושובך היונים של קיבוץ גבעת ברנר], באתר "היסטוריה על המפה"
* [https://web.archive.org/web/20160425125507/http://www.givat-brenner.co.il/event.asp?eventID=137 שובך יוני הדואר], באתר קיבוץ גבעת ברנר
* [https://web.archive.org/web/20161020150318/http://brener.org.il/About/News/880.htm נחנך שובך היונים ההיסטורי בגבעת ברנר], אתר "מועצה אזורית ברנר, 5 באפריל 2016
* [https://web.archive.org/web/20160428004445/http://www.gbrener.org/videoGallery/clips/2012/1/13030/26702.jpg שובך יוני הדואר בגבעת ברנר], באתר הוועד המקומי בגבעת ברנר
* [https://shimur.org/sites/מתחם-תרבות-ומורשת-שובך-יוני-הדואר-בגבע/ שובך יוני הדואר ההיסטורי בקיבוץ גבעת ברנר], באתר המועצה לשימור אתרי מורשת בישראל
* 
* [https://web.archive.org/web/20160515134620/http://www.nelech.co.il/אתרים/מידע/שובך-היונים-של-גבעת-ברנר שובך היונים של גבעת ברנר], באתר "נלך"
* 
* 
* 

== הערות שוליים ==

קטגוריה:אתרי מורשת במחוז מרכז
קטגוריה:ישראל: בעלי חיים בשירות צבאי ומשטרתי
קטגוריה:מחוז המרכז: מבנים לשימור
קטגוריה:גבעת ברנר
אודי אשש

אהוד (אודי) אשש (נולד ב-22 במרץ 1963) הוא כדורגלן עבר ישראלי, ששיחק בעמדת הבלם בבית"ר ירושלים.

==קריירה==
אשש נולד וגדל בשכונת קריית היובל בירושלים. בילדותו שיחק כדורגל בשכונה והגיע למחלקת הנוער של בית"ר ירושלים בתור חלוץ, לאחר מכן ההיסב אותו המאמן דוד דוידוף לעמדת הבלם, בה הוא שיחק לאחר מכן כל הקריירה. לקבוצה הבוגרת העלה אותו אריה רדלר ביחד עם שחקני הנוער שהיוו את השלד לקבוצה שהגיעה להישגים רבים בשנות ה-80, וביניהם אלי אוחנה, אבי כהן, משה בן הרוש וסמי מלכה. אשש עלה לקבוצת הבוגרים רשמית בעונת 1982/1983 ונטל חלק חשוב בהשארות הקבוצה בליגה באותה עונה.

אשש היה שותף לגביעי המדינה בהן זכתה בקבוצה בעונות 1984/1985 ו-1985/1986, ולאליפות הראשונה בתולדות המועדון בעונת 1986/1987. בנוסף, היה אשש מנהיג ההגנה של בית"ר ירושלים בעונת הזכייה בגביע המדינה של 1988/1989 ואף שימש תקופה קצרה כקפטן הקבוצה.

בינואר 1991 (אמצע עונת 1990/1991) התגלתה אצל אשש פריצת דיסק בגב, ועקב כך הוא פרש ממשחק פעיל כשהוא בן 28 בלבד.

אשש היה ידוע בזכות משחקו הקשוח וחסר הפשרות על המגרש, כאשר מקרה אחד בו תפס במבושיו של רוני לוי על כר הדשא, זכור במיוחד אצל צופי הכדורגל.

אשש שיחק 9 עונות בבית"ר ירושלים, ורשם לזכותו 214 הופעות ושער אחד.

==חיים אישיים==
לאחר פרישתו מכדורגל חזר בתשובה והצטרף לכולל. נשוי ואב לשישה.

== תארים ==
;בית"ר ירושלים
* אליפות (1): 1986/1987
* גביעי מדינה (3): 1984/1985, 1985/1986, 1988/1989
* אלוף האלופים (1): 1985/1986
* גביע ליליאן (1): 1984/1985

== קישורים חיצוניים ==

* 

== הערות שוליים ==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני בית"ר ירושלים
קטגוריה:ספורטאים ישראלים שחזרו בתשובה
קטגוריה:ירושלים: כדורגלנים
קטגוריה:קריית היובל: אישים
קטגוריה:ישראלים שנולדו ב-1963
איחוד הנוער הקומוניסטי (רומניה)

איחוד הנוער הקומוניסטי (ברומנית: Uniunea Tineretului Comunist) היה תנועת הנוער של המפלגה הקומוניסטית הרומנית. בתקופת הרפובליקה העממית הרומנית תנועה זו נשאה את השם "איחוד הנוער העובד" (ברומנית: Uniunea Tineretului Muncitor).

ארגון הנוער הקומוניסטי נוסד במרץ 1922 וב-1924 הוצאו מחוץ לחוק ברומניה. ב-1924, בסיביו, רומניה, נערך הכנס הראשון של הנוער הקומוניסטי הרומני. ב-1925 פורסם התקנון של הארגון.

לאחר עליית המפלגה הקומוניסטית הרומנית לשלטון ברומניה התפתח גם איחוד הנוער הקומוניסטי, כשכמעט כל צעיר נורמטיבי בגיל בין 14 לבין 30 התקבל לשורות האיחוד - ב-1988 היו ארבעה מיליוני חברים בארגון. לאחר המהפכה הרומנית ב-1989 התפרק הארגון ועדיין יש אישים וארגונים המנסים להשתלט על שארית רכושו.

במהלך שנות פעילותו הארגון שימש להכשרת והכנת המועמדים להיות חברים במפלגה הקומוניסטית וגם כמאגר כוח אדם למשימות התנדבותיות, למשל: סיוע בחפירת תעלת דנובה-הים השחור.

== ראו גם ==
* קומסומול

== לקריאה נוספת ==
* ולדימיר טיסמניאנו, Stalinism pentru eternitate, היסטוריה פוליטית של הקומוניזם הרומני, הוצאת Humanitas, בוקרשט, 2014.

== קישורים חיצוניים ==
* [http://www.zf.ro/ziarul-de-duminica/memoria-cartii-postale-uteceul-duce-greul-4904720 MEMORIA CARTII POSTALE / "Uteceul duce greul"] 

==הערות שוליים==

קטגוריה:רומניה: פוליטיקה
קטגוריה:תנועות נוער
אלנור חוסיינוב

אלנור חוסיינוב (באזרית: Elnur Hüseynov; נולד ב-3 במרץ 1987) הוא זמר אזרי.

==ביוגרפיה==
חוסיינוב נולד בשנת 1987 בעיר אשגבאט שבטורקמניסטן הסובייטית (טורקמניסטן של היום) להורים אזרים. כשהיה בן 5 נשלח ללמוד בבית ספר למוזיקה לילדים מחוננים, שם הוכשר בנגינה על פסנתר. בשנת 1999 הגרו הוריו לבאקו.

בשנת 2008 ייצג את אזרבייג'ן לראשונה באירוויזיון, יחד עם סמיר ג'וואדזאדה תחת השם "אלנור וסמיר". הם צלחו את חצי הגמר והעפילו לגמר, שם סיימו במקום השמיני. 

בשנת 2015, חוסיינוב השתתף ואף זכה בעונה הרביעית של תוכנית המציאות "The Voice" בגרסה הטורקית (O Ses Türkiye). הוא נבחר בבחירה פנימית שוב לייצג את אזרבייג'ן באירוויזיון 2015 עם השיר "Hour of the Wolf" ("שעת הזאב"), איתו צלח את חצי הגמר השני והעפיל לגמר, שם סיים במקום ה-12.

==קישורים חיצוניים==

* 

קטגוריה:טורקמנים
קטגוריה:זמרים אזרים
קטגוריה:נציגי אזרבייג'ן באירוויזיון
קטגוריה:משתתפי אירוויזיון 2008
קטגוריה:משתתפי אירוויזיון 2015
קטגוריה:באקו: אישים
קטגוריה:זוכי The Voice
קטגוריה:אזרים שנולדו ב-1987
מכונת נייר

מכונה לייצור נייר בסגנון פורדריניר במפעל ב[[פלורידה, 1950 בערך]]
מכונת הנייר המודרנית מבוססת לרוב על עקרונותיה של מכונת פוֹרְדְרִינִיר (Fourdrinier machine), שמייצרת נייר רציף באמצעות ארבעה חלקים נפרדים: יצירה, דחיסה, ייבוש ויישור. את העקרונות לייצור המכונה הניח הממציא הצרפתי לואי-ניקולא רובר בסוף המאה ה-18, והם פותחו עוד בראשית המאה ה-19 על ידי האחים האנגלים סילי והנרי פורדריניר (Sealy and Henry Fourdrinier), שעל שמם קרויה המכונה.

== חלקי המכונה ==
המכונה מורכבת מארבעה חלקים:
* חלק היצירה (Forming) - נקרא לרוב "האזור הרטוב", שבו תערובת סיבים רטובה (עיסת נייר) נסחטת להוצאת הנוזלים ויצירת רצף לח של סיבים שעובר לחלק הדחיסה.
* חלק הדחיסה (Press) - שבו הרשת הסיבית הלחה עוברת בין גלילים גדולים שדוחסים אותה תחת לחץ רב לסחיטה מרבית של מים.
* חלק הייבוש (Drying) - שבו הרצף הסיבי הדחוס עובר בסדרה של גופי חימום הפועלים בקיטור. החימום מוריד את תכולת המים לכ-6%, ובגוף החימום נשאר הנייר בקירוב בטמפרטורת החדר.
* חלק היישור (Calender) - שבו הנייר מיושר תחת לחץ רב, בין שני גלילים. מטרת חלק זה היא יישור הנייר ושמירה על עובי אחיד.

תרשים המדגים את פעולת מכונת פורדריניר

==היסטוריה==
עד סוף המאה ה-18 יוצר הנייר בעבודת יד של אומנים ולכן היה יקר ונדיר. תהליך הייצור היה ארוך וכלל שלבים רבים בעבודה ידנית. הנייר יוצר גיליון-גיליון, על ידי טבילה של מסגרת מלבנית בתוך חבית עיסת נייר. לאחר שהמסגרת הוצאה מהחבית, המים נלחצו החוצה מתוך העיסה. העיסה שנותרה הונחה לייבוש, ולא ניתן היה להשתמש במסגרת שוב עד שגיליון הנייר הקודם הוסר ממנה.

המכונה הראשונה לייצור "נייר רציף" הומצאה בשנת 1799 בידי הצרפתי לואי-ניקולא רובר, שרשם עליה פטנט. המניע העיקרי ליצירת המכונה היה הסכסוכים החוזרים בין העובדים בשלבי הייצור השונים, במפעל לייצור נייר של סן-לז'ה דידו (Saint-Léger Didot) שבו עבד (שייצר נייר עבור שטרות כסף שהנפיק משרד האוצר הצרפתי). לאחר המצאת האבטיפוס, פרץ סכסוך בין רובר ודידו לגבי הבעלות על ההמצאה. רובר לבסוף מכר הן את הפטנט והן את אבטיפוס המכונה לדידו, שרצה להמשיך לפתח את המכונה באנגליה, ולהוציא שם פטנט, הרחק מהסחות הדעת של המהפכה הצרפתית, ועל כן הוא שלח את המכונה לגיסו בלונדון, ג'ון גאמבל (John Gamble).

במרץ 1801, לאחר ששלח אליו דידו דוגמאות של רצועות נייר רציף, הסכים ג'ון גאמבל להתחלק בבקשת הפטנט בלונדון יחד עם האחים סילי והנרי פוֹרְדְרִינִיר, שניהלו מפעל מוביל למכשירי כתיבה. גאמבל קיבל את הזכויות על הפטנט הבריטי 2487 ב-20 באוקטובר 1801, על גרסה משופרת של המכונה המקורית של רובר. לאחר מכן, פיתוח נוסף מומן בידי האחים פורדריניר. גאמבל ודידו שלחו את המכונה ללונדון, ולאחר 6 שנים והוצאות של 60,000 ליט"ש עלויות פיתוח, האחים פורדריניר קיבלו את הזכויות על מספר פטנטים נוספים. דוגמה מוקדמת של מכונת פורדריניר הותקנה במפעל בפרוגמור (Frogmore), הרטפורדשייר (Hertfordshire).

עקרונות ייצור הנייר כיום מבוססים על מכונת פורדריניר, ולא עברו שינוי מהותי.

==קישורים חיצוניים==

* [https://www.youtube.com/watch?v=Vi4wBPWxxEs וידאו המדגים את פעולת מכונת הנייר], באתר YouTube 

קטגוריה:מכונות
קטגוריה:נייר
אקילה

אקילה כפי שהוא בספרים
אקילה (באנגלית: Akela) הוא דמות מאנתולוגיית סיפורים קצרים שנכתבו בידי רודיארד קיפלינג. אקילה הוא זאב האלפא של להקתו, אשר אימצה את מוגלי. דמותו מופיעה בשני סרטים של חברת וולט דיסני: ספר הג'ונגל (1967) ובספר הג'ונגל שיצא בשנת 2016. 

== דמותו של אקילה בספרי ספר הג'ונגל ==
בספרים, מוסיף אקילה את מוגלי ללהקתו ומאמץ אותו. כ-10 שנים לאחר שאימץ את מוגלי, שירחן הנמר רצה להדיח את אקילה מהשלטון כדי לשלוט בשטח הזאבים וכדי שאקילה לא יוכל להגן על מוגלי. על פי חוק הלהקה, זאב שאינו מסוגל לצוד אינו יכול להיות האלפא. אקילה היה מבוגר, אך עדיין היה מסוגל לצוד, ולכן לא היה צריך לפנות את מקומו לזאב צעיר יותר. הזאבים שחברו אל שירחן טמנו פח לאקילה ושחררו לידו בכוונה בעת הציד אייל גדול ובריא, ולאחר שאקילה לא הצליח לצוד אותו מועצת הלהקה רצתה להדיחו. מוגלי הגן על אקילה וגירש את שירחן ונאמניו באמצעות אש.

לאחר כמה שנים פרש אקילה מלהיות זאב האלפא של הלהקה, למרות שחברי הלהקה רצו שיישאר.

== דמותו של אקילה בסרטי דיסני ==
בסרט ספר הג'ונגל שיצא בשנת 1967 דמותו של אקילה הופיעה בתפקיד שולי ודובבה על ידי ג'ון אבוט.

בשנת 2016 הופיע אקילה בסרט ספר הג'ונגל והפעם דובב על ידי ג'יאנקרלו אספוזיטו. בסרט אקילה הוא מנהיג הזאבים, ומגן על מוגלי משירחן שרוצה להרוג אותו. שירחן מאיים על אקילה שאם הוא לא ימסור אליו את מוגלי הוא יהרוג את מוגלי ואת כל הלהקה. לאחר שמוגלי בוחר לעזוב את הלהקה כדי שאף זאב לא ימות בגללו שירחן הורג את אקילה כדי שמוגלי יחזור לנקום את מותו. 

== קישורים חיצוניים ==

* ספר הג'ונגל
* [http://disney.wikia.com/wiki/Akela disney wiki]

קטגוריה:דמויות ספר הג'ונגל
קטגוריה:דיסני: דמויות
קטגוריה:דמויות ספרותיות
קטגוריה:בעלי חיים בדיוניים
קטגוריה:זאבים בתרבות
תעשיית הנייר

[[טחנת נייר ועיסת נייר בפינלנד]]
תעשיית הנייר מורכבת מחברות שמשתמשות בעץ כחומר גלם ומייצרות עיסת נייר, נייר, קרטון ומוצרים מבוססי-תאית אחרים.

התעשייה נשלטת בעיקר על ידי צפון אמריקה (ארצות הברית וקנדה), מדינות מצפון אירופה (פינלנד, שוודיה וצפון-מערב רוסיה) ומדינות ממזרח אסיה (כמו סין, יפן, קוריאה הדרומית ומזרח סיביר). חלק משמעותי מהתעשייה נמצא גם באזור אוסטרליה ובברזיל. ארצות הברית הייתה המדינה המובילה בייצור נייר עד שסין לקחה את הבכורה ב-2009.

==ביקורת==
ארגונים לשמירה על הסביבה מבקרים את תעשיית הנייר על בירוא יערות מופרז ועל הרס של יערות ראשוניים. כיום ישנה מגמה בתעשיית הנייר להתפשט למדינות כמו רוסיה, סין ואינדונזיה שבהם השכר נמוך וישנו פיקוח סביבתי מוגבל. לפי ארגון גרינפיס, חקלאים במרכז אמריקה כורתים באופן לא חוקי שטחים של יערות טבעיים למרעה בקר ולגידולים חקלאיים, ללא כל ענישה, והחברות שקונות מהם את העץ תורמות לבירוא יערות מאסיבי של יערות הגשם.

==מדינות בולטות בייצור נייר==
לפי ניתוח סטטיסטי משנת 2011, המדינות המובילות בעולם בייצור נייר וקרטון, לא כולל עיסת נייר, הן:

{| class="wikitable sortable"
!דירוג2011!!מדינה!!היקף ייצור ב-2011 (באלפי טון)!!נתח ייצור2011!!דירוג2010!!היקף ייצור ב-2010 (באלפי טון)
|-
| align=center|1 || סין || 99,300 || 24.9% || align=center|1 || 92,599
|-
| align=center|2 || ארצות הברית || 75,083 || 18.8% || align=center|2 || 75,849
|-
| align=center|3 || יפן || 26,627 || 6.7% || align=center|3 || 27,288
|-
| align=center|4 || גרמניה || 22,698 || 5.7% || align=center|4 || 23,122
|-
| align=center|5 || קנדה || 12,112 || 3.0% || align=center|5 || 12,787
|-
| align=center|6 || קוריאה הדרומית || 11,492 || 2.9% || align=center|8 || 11,120
|-
| align=center|7 || פינלנד || 11,329 || 2.8% || align=center|6 || 11,789
|-
| align=center|8 || שוודיה || 11,298 || 2.8% || align=center|7 || 11,410
|-
| align=center|9 || ברזיל || 10,159 || 2.5% || align=center|10 || 9,796
|-
| align=center|10 || אינדונזיה || 10,035 || 2.5% || align=center|9 || 9,951
|-
|　||align=center|כל העולם || 398,975 || 100.0% || || 394,244
|}

==קישורים חיצוניים==

* 
* 

==הערות שוליים==

קטגוריה:נייר
קטגוריה:תעשייה
נוער העבודה

נוער העבודה הוא ארגון הנוער של מפלגת העבודה הישראלית.

נוער העבודה הוקם בשנת 1968 עם איחוד ארגוני הנוער של מפלגת מפא"י ואחדות העבודה - פועלי ציון. הוא התחיל בשם "נוער המערך" וב-1992 השתנה ל"נוער העבודה". בשנת 2013 החליטו יו"ר המפלגה שלי יחימוביץ' ומזכ"ל המפלגה חיליק בר להקים מחדש את הארגון. מאז עבר הארגון כמה גלגולי פעילות ובשנת 2018 חודשה פעילותו ונכתב לראשונה תקנון עבורו.

== פעילות התנועה ==
נוער העבודה מקיים סמינרים אחת לחצי שנה, לוקח חלק פעיל בהפגנות ומשמרות מחאה שאת חלקן הוא יוזם, ומשתתף בפעילות התעמולה במסגרת הבחירות המוניציפליות ובבחירות לכנסת. הארגון משתתף באירועים כמו העצרת לזכרו של יצחק רבין, מצעדי הגאווה וצעדת האחד במאי, ומקבל ייצוג במוסדות מפלגת העבודה. על פי חוקת מפלגת העבודה, החל מדצמבר 2019, חברי המזכירות ורכזי המחוזות של התנועה הם צירים בוועידת מפלגת העבודה.

== מבנה התנועה ==
בתנועה חברים בני נוער בטווח הגילאים 13–18 או מכיתה ז' עד כיתה יב'.

בראש הארגון עומד יו"ר הנבחר מדי שנה על ידי חברי התנועה ממנה תחתיו ארבעה בעלי תפקידים (סגן יו"ר, דובר, יועץ חוקתי ורכז שטח) אשר נקראים חברי המזכירות.

בנוסף למזכירות, נבחרים מדי שנה רכזים מחוזיים ויושבי ראש סניפיים מקומיים. הרכב חברי המזכירות, הרכזים המחוזיים ויושבי ראש הסניפים המקומיים נקרא הסניף הארצי.

משנת 2018 מפעיל נוער העבודה סניפים בערים ובאזורים הבאים: הצפון, חיפה, חדרה-נתניה, השרון, דן, גבעתיים, חולון-ראשון לציון, ירושלים והסביבה והדרום.

== סמלילי התנועה בעבר ==
<gallery>
קובץ:נוער העבודה ישן ישן.jpg|סמל נוער העבודה משנת 1992
קובץ:Noarhelogo.png|סמל נוער העבודה בין השנים 2013–2015
קובץ:סמל נוער העבודה בין השנים 2015-2018.jpg|סמל נוער העבודה בין השנים 2015–2018
</gallery>

== יושבי ראש הארגון ==
{| class="wikitable"
|+
!שם
!שנות כהונה
|-
|רויטל ורסקיין
|1988 - 1989
|-
|ליאור חורב
|1989 - 1990
|-
|גיל ביילין
|1990
|-
|בועז נול
|1990 - 1991
|-
|דן בן יהודה
|1992 - 1993
|-
|דנה אורן
|1995 - 1996
|-
|נועה מימן
|1996 -1997
|-
|ערן חרמוני
|1997 - 1998
|-
|ארז אבו
|1998 - 1999
|-
|אורי רמתי
|1999 - 2000
|-
|רז קרן
|2001 - 2002
|-
|זוהר לוין
|2003 - 2005
|-
|נדב יסוד
|2005 - 2007
|-
|יונתן ברברשטיין
|11.2013 - 02.2015
|-
|עדן ריסקין
|03.2015 - 10.2015
|-
|בר קומפורטי
|11.2015 - 08.2017
|-
|יובל נעים
|10.2018 - 01.2019
|-
|גיל כתב
|01.2019 - 05.2019
|-
|לי ביילין (מ"מ)
|05.2019 - 10.2019
|-
|ליאור ליוברסקי
|10.2019 - 8.2021
|-
|אייל צמיר
|8.2021 - 8.2022
|-
|עומר בן גרא
|8.2022 - 8.2023
|-
|אלעד יפה
|8.2023 - 4.2024
|-
|אורי מלרון (מ"מ)
|4.2024 - מכהן
|}

== קישורים חיצוניים ==
* 

קטגוריה:תנועות נוער עבריות
קטגוריה:מפלגת העבודה: קבוצות וארגונים
קטגוריה:ישראל: ארגוני נוער
רנו קליאו

רנו קליאו (צרפתית: Renault Clio) היא מכונית סופרמיני בקטגוריה שבין המגאן (משפחתית) והטווינגו (מיני). דגם זה קיים בארבעה דורות, הנמכרים משנת 1990 ועד היום. מבחר מנועי הבנזין של הדור הרביעי והנוכחי נע בעת השקתו בין מנוע ה-1.2 ליטר בנזין האטמוספירי החלש ביותר בסדרה המפיק 70 כוח סוס, ועד מנוע ה-1.2 ליטר טורבו-בנזין החזק ביותר, עם 120 כוח סוס. מספר שנים לאחר ההשקה, ירד מנוע ה-1.2 האטמוספירי מההיצע וכעת המנוע הבסיסי הוא הבא אחרי הקודם מבחינת הכוח, והוא ה-0.9 ל' טורבו-בנזין המפיק 90 כ״ס. להיצע הצטרף לאחרונה גם מנוע 1.5 ליטר טורבו-דיזל הידוע של רנו (90 כוח סוס), אותו אחד שמניע את הדאצ'יה סנדרו ואת המייקרה החדשה של ניסאן.
תא הנוסעים
קליאו RS

==קישורים חיצוניים==

* 
* [http://www.renault.co.il/cars/clio/index.html עמוד רנו קליאו באתר רנו הישראלי]

קטגוריה:דגמי מכוניות שהושקו ב-1990
קטגוריה:מכוניות סופרמיני
קטגוריה:מכוניות צרפתיות
קטגוריה:כלי רכב המיוצרים בטורקיה
קטגוריה:כלי רכב המיוצרים בספרד
קטגוריה:כלי רכב המורכבים בארגנטינה
קטגוריה:כלי רכב המורכבים בקולומביה
קטגוריה:כלי רכב המיוצרים בסלובניה
קטגוריה:כלי רכב המיוצרים בבלגיה
קטגוריה:כלי רכב המיוצרים בברזיל
קטגוריה:כלי רכב המיוצרים במקסיקו
קטגוריה:כלי רכב המיוצרים באלג'יריה
אולטן

אולטן (בגרמנית: Olten) היא עיר בקנטון זולותורן שבשווייץ והעיר הראשית של מחוז הנושא את שמה.

==היסטוריה==
כמויות משמעותיות של ממצאים מהתרבויות המגדלניות (16,000 עד 14,000 שנים לפני זמננו) נתגלו ליד אולטן. קיימים גם ממצאים המתוארכים לתקופה המזוליתית ולתקופה הנאוליתית, אך אין בנמצא שרידי ישוב ולא ממצאים קרמיים. גם מספרם של ממצאים מתקופת הברונזה ומתקופת הברזל מוגבל. במקום בו שוכנת אולטן היה ישוב (Vicus) בתקופה הרומית. שמו של היישוב לא ידוע, אך נראה שהייתה לו מידה מסוימת של חשיבות, וסביר להניח שהוא ייצג את קיומו של גשר על פני הנהר. היישוב הרומי נחרב ככל הנראה בסוף המאה ה-3 לספירה. באותה עת נבנו ביצורים על ראש הגשר בפינה הדרום-מזרחית של היישוב הקדום. מבצר זה ננטש במאה ה-4 ומאוחר יותר הוחלף בטירה גדולה יותר הדומה למבצרים מהתקופה הרומית המאוחרת שהגנו על מקומות חצייה של נהר הארה בזלותורן ובברוג.

היישוב מימי הביניים נבנה על יסודות הטירה הרומית. העיר מוזכרת לראשונה במקור משנת 1201 בשם Oltun. במאה ה-13 היה היישוב בבעלותם של רוזני פרובורג, ב-1377 הוא הועבר לבית קיבורג וב-1384 לבית הבסבורג. ב-1407 עברה אולטן לניהולה של העיר בזל, שהשקיעה בתשתיות, אך אלה נחרבו בשריפות שאירעו ב-1411 וב-1422. לאחר השריפה השנייה איבדה בזל את העניין בבנייתה מחדש של אולטן ומכרה אותה לזולותורן ב-1426.

במשך כל ימי הביניים, הייתה אולטן לא הרבה יותר מאשר ראש גשר מבוצר שבו ניתנו כמה שירותים, כמו נפחים ופונדקים. ההנחה היא שבשנת 1600 מנתה אוכלוסייתה כ-500 תושבים. ב-1653 היא איבדה את זכויותיה כעיר, כעונש על תמיכתה במורדים במלחמת האיכרים השווייצרית. מצב זה פתח מסורת ארוכה של מרידה בסמכות באולטן והעיר קיבלה בברכה את הפולשים הצרפתים כמשחררים ב-1798. ב-1814 דיכאה זולותורן מרד נוסף של הפטריוטים של אולטן כנגד החזרה של השלטון השווייצרי על כנו.

בסוף המאה ה-18 הגיעה אוכלוסייתה של אולטן ל-1,000 תושבים. גידול מהיר יותר חל לאחר חיבורה של העיר לרשת הרכבות ב-1856 והעיר הפכה למרכז תעשייתי ולצומת תשתיות וב-1900 מנתה אוכלוסייתה כ-7,000 תושבים. 

בשנות ה-80 של המאה ה-19 התפתחה אולטן להיות המרכז האורבני השני בגודלו בקנטון והיא משכה אליה תשתיות נוספות כמו את בית החולים של הקנטון שנבנה ב-1880, בית ספר לעסקים שנבנה ב-1912 ובית ספר תיכון מרכזי לקנטון שנבנה ב-1938. אוכלוסיית העיר שילשה את עצמה במהלך המאה ה-20 והגיעה ל-21,000 ב-1970, אך מאז היא הצטמצמה במעט.

==גאוגרפיה ודמוגרפיה==
שטחה של אולטן הוא 11.5 קמ"ר. מתוכם 12.7% משמשים לחקלאות, 41.9% הם שטחים מיוערים, 40.5% הם שטחים בנויים, 4.6% הם שטחי נהרות ואגמים ו-0.5% הם שטחים בלתי מעובדים. העיר העתיקה של אולטן שוכנת על רצועה שבין נהר ארה לבין נהר דינרן.

נכון לשנת 2014 מנתה אוכלוסיית אולטן 17,350 תושבים.

==קישורים חיצוניים==

* 
* [http://www.hls-dhs-dss.ch/textes/d/D1168.php הערך אולטן] במילון ההיסטורי של שווייץ 

==הערות שוליים==

קטגוריה:שווייץ: ערים
קטגוריה:זולותורן (קנטון)
טירת גרוייר

טירת גרוייר היא טירה מימי הביניים הנמצאת בעיירה גרוייר שבקנטון פריבור, והיא אחת הטירות המפורסמות ביותר בשווייץ. היא מוכרת כאתר מורשת שווייצרי.
גרוייר - הטירה והעיר מימי הביניים

העיר והטירה, ברקע [[הרי האלפים]]
הטירה נבנתה בין השנים 1282 ל-1290, בסגנון הביצורים הריבועיים המאפיינים את סבויה. הייתה רכושם של דוכסי גרוייר עד פשיטת הרגל של הדוכס מישל בשנת 1554. בעלי החוב שלו, הקנטונים פריבור וברן חלקו את אחוזתו. בין השנים 1555 עד 1798 הייתה הטירה משכנם של האחראים על המיסים ואחר כך של הפרפקטים שנשלחו על ידי פריבור. בשנת 1849 הטירה נמכרה למשפחות בובי ובאלאנד והן השתמשו בה כבית הקיץ שלהם ושיפצו אותה. בשנת 1938, קנה הקנטון את הטירה בחזרה והפך אותה למוזיאון פתוח למבקרים. מאז 1933, קרן שימור מפקחת על הבניין ושומרת על הבניין ותכולתו.

הטירה היא משכנן של שלוש גלימות של מסדר גיזת הזהב. הן חלק משלל המלחמה שנתפסו על ידי הקונפדרציה השווייצרית (שכלל את כוחות גרוייר) בקרב מורטן נגד שארל הראשון דוכס בורגנדי בשנת 1476. כאשר שארל ציין שנה למות אביו, אחת הגלימות היא גלימת טקס שחורה עם סמלו של פיליפ השלישי הרקום עליה. אוספים של ציורי נוף מהמאה ה-19 של הציירים ז'אן-בטיסט קאמי קורו, ברתולומיאו מן ואחרים מוצגים בטירה, וכן אוסף בינלאומי של אמנות פנטסטית.

הטירה, יחד עם העיר מימי הביניים מהווה יעד תיירותי חשוב ומושכת אלפי תיירים מדי שנה.

==קישורים חיצוניים==

* 

גרוייר
קטגוריה:פריבור (קנטון)